Split, 19.07.2024.

**PREDMET: Poziv na dostavu ponude 03/24**

Naručitelj Javna ustanova u kulturi Hrvatski dom Split, Split, Tončićeva 1, provodi postupak prikupljanja ponuda za Kontrolni sustav za scensku rasvjetu.

Sukladno čl. 12. St. 1. t.1. Zakona o javnoj nabavi za nabavu roba i usluga procijenjene vrijednosti do 26.544,56 € i radova procijenjene vrijednosti do 66.361,40 € bez PDV-a, naručitelj nije obvezan provoditi postupak javne nabave propisan Zakonom.

Pozivamo vas da, sukladno dokumentaciji iz priloga, dostavite svoju ponudu u navedenom predmetu, a sukladno podacima iz poziva i popratne dokumentacije.

**1. PODACI O NARUČITELJU**

Javna ustanova u kulturi Hrvatski dom Split

Split, Tončićeva 1

OIB: 74476770642

Mob/ Tel: 098/303010 / 021213774

Kontakt osoba: Slaven Tahirbegović

e-mail: slaven@hdsplit.hr

**2. EVIDENCIJSKI BROJ NABAVE**

**03/24**

**3. VRSTA POSTUPKA NABAVE**

Jednostavna nabava

**4. OPIS PREDMETA NABAVE**

**4.1. PREDMET NABAVE**

Predmet nabave su Dobava i ugradnja Kontrolnog sustava za scensku rasvjetu u Hrvatskom domu Split, Split, Tončićeva 1.

Detaljan opis predmeta nabave te vrsta i opseg radova kao i posebni zahtjevi vezani za izvođenje istih detaljno su utvrđeni Tehničkom specifikacijom i Troškovnikom koji je sastavni dio ovog Poziva na dostavu ponude.

**4.2. PROCIJENJENA VRIJEDNOST NABAVE**

15.849,00 € bez PDV-a

**4.3. KOLIČINA I OPSEG PREDMETA NABAVE**

Predviđene (okvirne) količine predmeta nabave iskazane su Troškovnikom, koji je sastavni dio ovog Poziva na dostavu ponude. Stvarno nabavljena količina predmeta nabave može biti veća ili manja od predviđene količine.

Ponuditelj može dostaviti ponudu samo za cjelokupnu količinu iz Troškovnika. Ponude samo za dio tražene količine iz Troškovnika neće se razmatrati.

**4.4. TEHNIČKE SPECIFIKACIJE I TROŠKOVNIK**

Tehnička specifikacija i Troškovnik su sastavni dio ovog Poziva na dostavu ponude.

Sukladno članku 212. stavcima 3. i 4. ZJN 2016 ukoliko se troškovnicima ili projektnom dokumentacijom zahtijeva određena oznaka Naručitelj će prihvatiti svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku.

Ako gospodarski subjekt iz dokazivih razloga koji nisu uzrokovani njegovim postupanjem nije mogao pribaviti oznaku koju je Naručitelj naveo ili jednakovrijednu oznaku u okviru određenih rokova, javni naručitelj mora prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo Naručitelj.

**5. UVJETI NABAVE**

**5.1. NAČIN IZVRŠENJA**

Ugovor

**5.2. ROK VALJANOSTI PONUDE**

30 dana od isteka roka za dostavu ponude

**5.3. MJESTO ISPORUKE**

Tončićeva 1, Split

**5.4. ROK, NAČIN I UVJETI PLAĆANJA**

Naručitelj će izvršiti plaćanje na račun odabranog ponuditelja temeljem sklopljenog ugovora i ispostavljenog eRačuna (sukladno Zakonu o elektroničkom izdavanju računa u javnoj nabavi) i izvršene primopredaje, u roku od 30 dana od ispostave eRačuna.

**5.5. NAČIN ODREĐIVANJA CIJENE PONUDE**

Ponuditelj dostavlja ponudu s cijenom u eurima. Cijena ponude piše se brojkama. Cijena ponude izražava se za cjelokupni predmet nabave bez PDV-a, PDV i cijena ponude s PDV-om, sukladno Troškovniku.

Jedinične cijene su nepromjenjive i fiksne tijekom trajanja ugovora o javnoj nabavi.

U cijenu ponude moraju biti uračunati svi troškovi i popusti.

U jedinične cijene stavki troškovnika uključeni su svi troškovi rada, kao što su: dobave i ugradnje materijala, rada strojeva, transporta, korištenja prometnica, pristojbi, poreza, režijski troškovi, troškovi električne energije, pitke i tehnološke vode, osiguranja, troškovi pripreme i organizacije gradilišta, pristupa gradilištu, troškovi osiguranja mjesta za privremeno i trajno odlaganje materijala te eventualni troškovi vezani za korištenje javne površine, troškovi svih potrebnih ispitivanja i pribavljanja potrebne dokumentacije i potrebnih atesta kojima se dokazuje kakvoća izvedenih radova i ugrađenih proizvoda i materijala koji ga terete (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim važećim propisima), trošak odvoza na deponij i zbrinjavanja otpada, troškovi održavanja i čišćenja koje je potrebno tijekom izvođenja radova, svi porezi i prirezi (osim PDV-a), ponuđena jamstva, ostali sporedni troškovi kao i svi drugi troškovi i izdaci izvođača radova potrebni za dovršenje radova do potpune funkcionalnosti građevine i primopredaje građevine na uporabu, bez obzira je li u opisu troškovnika navedeno da jedinična cijena sve ovo obuhvaća.

Kada cijena ponude bez poreza na dodanu vrijednost izražena u troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u troškovniku.

**5.6. KRITERIJ ODABIRA PONUDE**

Uz obvezu ispunjenja svih gore navedenih uvjeta i zahtjeva, kao i kriterija i uvjeta sposobnosti iz točke 5. i 6. ovog poziva kriterij za odabir ponude je najniža cijena.

**6. SASTAVNI DIJELOVI PONUDE**

Ponuda treba sadržavati:

a) Ponudbeni list (ispunjen, potpisan od strane ovlaštene osobe ponuditelja i ovjeren pečatom ponuditelja)

b) Troškovnik (ispunjen u svim stavkama i potpisan od strane ovlaštene osobe ponuditelja i ovjeren pečatom ponuditelja)

**7. Jamstvo**

Prema tvorničkim uvjetima proizvođača.

**8. JEZIK I PISMO PONUDE**

Ponuda sa svim traženim prilozima se izrađuje na hrvatskom jeziku i latiničnom pismu.

**9. NAČIN DOSTAVE PONUDE**

Ponuda se dostavlja u izvorniku u papirnatom obliku u zatvorenoj omotnici sa svim traženim prilozima na adresu naručitelja navedenu u dokumentaciji za nadmetanje.

Ponuda se dostavlja na Ponudbenom listu i Troškovniku koji su prilog ovog Poziva potpisani po ovlaštenoj osobi ponuditelja i ovjereni pečatom.

Ponuda se izrađuje na način da čini cjelinu, na hrvatskom jeziku i latiničnom pismu.

**10. DATUM I VRIJEME DOSTAVE PONUDE**

Rok za dostavu ponude (bez obzira na način dostave) je 30.07.2024. do 12:00 sati.

**12. NAČIN DOSTAVE PONUDE I OTVARANJE PONUDA**

Ponude se podnose u Tajništvu Naručitelja na adresi Tončićeva 1, 4 kat, Split svakim radnim danom od 09:00 do 14:00 sati ili putem pošte preporučeno na navedenu adresu.

Ponude se dostavljaju u zatvorenim omotnicama. Na omotnici ponude mora biti naznačeno:

- naziv i adresa naručitelja,

- naziv i adresa ponuditelja

- evidencijski broj nabave ( **03/24**)

- naziv predmeta nabave na koju se ponuda odnosi „Kontrolni sustav za scensku rasvjetu“

- naznaka „ne otvaraj“.

Neće se provoditi javno otvaranje ponuda.

Potrebne dodatne informacije u vezi s nabavom mogu se dobiti kod:

Slaven Tahirbegović, mob. 098/303010, email: slaven@hdsplit.hr

Andrea Beader, tel. 021/213775, email: andrea@hdsplit.hr